שיחה:ליאור ורונה

message: יש לנו ערכים על ראשי התאחדות ואגודות סטודנטים אחרים, גם כאלו שלא היו מעורבים במאבקים כה חשובים וגם כאלו של עשו דבר משמעותי לאחר תפקיד זה. כך שמר ורונה בהחלט עובר את הסף. קרני 21:34, 12 בדצמבר 2010 (IST)
replies: text: אני חש אי נוחות רבה מכך שיש אנשים שעדיין מסווגים את המאבק להורדת שכר הלימוד כ"מאבק כה חשוב". מדובר בקמפיין אגוצנטרי להשגת יעד שכל כולו עיוות חלוקתי. מילא אם היו הסטודנטים מפגינים למען גמלאים, אנשים עם מוגבלות, ניצולי שואה, ילדים בסיכון, חולי סרטן, אולי אפילו שירותי הכבאות. אבל לא. המאבק הכה חשוב הוא על 1000 שקלים לשנה, שאותם יכול היה כל מי שלמד באוניברסיטה בסבסוד על חשבון משלם המסים להחזיר בתוך 3 ימי עבודה עם תום לימודיו. התפקיד של יו"ר התאחדות הסטודנטים אינו מצדיק ערך אנציקלופדי אלא אם נלוותה אליו פעילות בעלת חשיבות מיוחדת, או אם יו"ר ההתאחדות המשיך לפעילות ציבורית, עסקית או אחרת שהיא בעלת חשיבות עצמאית (דוגמת יונה יהב או גילה גמליאל). חיפה-חיפה-עיר-עם-עתיד - שיחה 12:58, 13 בדצמבר 2010 (IST)
replies: text: :חיפה, ברמה הערכית אני מסכים ב-100% עם ההסתייגות שלך מהסקטוריאליות של המאבק הזה, אך זה לא רלוונטי לשאלת החשיבות - שהרי מדובר בנושא שמשפיע על אנשים רבים ומושך תשומת לב ציבורית גדולה. זאת גם אם אתה מסתייג מהאג'נדה של הארגונים שמובילים אותו. לגבי שאלת קיום ערכים על ראשי התאחדות וראשי אגודות סטודנטים - קיימים כמה ערכים כאלו בוויקיפדיה (למשל שחר בוצר, בועז טופורובסקי, ארז אשל) ולפחות אחד גם עבר הצבעת מחיקה, כך שנראה שקהילת ויקיפדיה נוטה לפסוק שהם חשובים מספיק. קרני 13:06, 13 בדצמבר 2010 (IST)
replies: text: ::קרני, זכרונך בוגד בך. בדקתי את השמות שציינת. אכן, נערכה הצבעת מחיקה על טופורובסקי ובה הוחלט למחוק את הערך. הערך הוחזר לאחר מכן בנימוק שנראה לי בלתי ראוי, אולם בכל מקרה נוגע לפעילות נוספת לאחר הכהונה בתפקיד יו"ר ההתאחדות. לזכותו של בוצר עומד מאבק בעל חשיבות ייחודית. לו היה הערך על אשל נכתב היום היה מתנהל עליו דיון חשיבות ואני מסופק אם הערך היה שורד הצבעת מחיקה. אבל הכי חשוב: שלושתם עשו יותר ממר ורונה. והרי בזאת מתמקד דיון החשיבות. חיפה-חיפה-עיר-עם-עתיד - שיחה 13:14, 13 בדצמבר 2010 (IST)
replies: text: :::אכן אתה צודק לגבי טופורובסקי, למרות שההצבעה הייתה גבולית. אני לא רואה הבדל משמעותי במקרה זה ביחס לטופורובסקי ואשל. לגבי בוצר, הוא   בכלל לא היה יו"ר התאחדות אלא יו"ר אגודה. מציע שניתן לאחרים להביע את דעתם. קרני 16:08, 13 בדצמבר 2010 (IST)
replies: text: ::::אני מסכים עם קרני (בהזדמנות זו - כיף שחזרת!) שעצם מילוי התפקיד של יו"ר התאחדות הסטודנטים הארצית מזכה, גם לדעתי, בערך. התאחדות הסטודנטים היא כיום ארגון הגג היחיד של אגודות הסטודנטים בישראל, היא מאגדת בתוכה 64 עמותות/אגודות סטודנטים, והעומד בראשה הוא נבחר ציבור שמנהיג ומייצג ציבור של 250,000 סטודנטים. עמדתו נשמעת באופן תדיר בכלי התקשורת, הוא חבר של קבע במועצה להשכלה גבוהה ומייצג את הסטודנטים מול הממשלה והכנסת באופן שוטף וקבוע. אם לרן ארז מגיע ערך, אז גם ליו"ר התאחדות הסטודנטים מגיע.

text: ::::אני מסכים עם חחעע"ע, שבעוד שלאשל, טופורובסקי ובוצר יש "דבר מה נוסף" בביוגרפיה שלהם מעבר להיותם מנהיגי סטודנטים בעבר (גם אשל וגם בוצר לא היו כלל יו"רי ההתאחדות), לליאור ורונה אין "דבר מה נוסף" כזה, ואם לא מקבלים את הגישה שכל יו"ר התאחדות זכאי לערך, אז אכן ספק בעיניי אם הוא זכאי לערך. אגב, הצבעת המחיקה על טופורובסקי הוכרעה על חודו של קול, והערך שוחזר בצדק ע"י דוד שי לאור שינוי מהותי שחל בנסיבות לאחר המחיקה, לאחר שטופורובסקי הקים ועמד בראש מפלגה שהתמודדה בבחירות לכנסת. Lostam - שיחה 22:21, 14 בדצמבר 2010 (IST)
replies: text: :::::לגיטימי לגמרי. רק הערה קטנה מכיוון ששניכם השתמשתם בטיעון "על חודו של קול": דרישת הרוב המיוחס למחיקת ערך נועדה, על פי הבנתי, למנוע מחיקה על חודו של קול. במצב הרגיל ראוי היה להכריע בשאלות שונות על בסיס רוב רגיל, אולם הוחלט שאין זה ראוי שמחיקה תתבצע על חודו של קול (או שני קולות) בעידן שבו מספר הויקיפדים היה קטן יחסית, ולשם כך נקבעה דרישה לרוב מיוחד. אבל ברגע שהייתה עמידה בדרישה זו אין שום ספק בתקפות המחיקה. ההחלטה לא התקבלה על חודו של קול. 33 תמכו במחיקה לעומת 27 שהתנגדו לה. אלו הם 6 קולות מתוך 60 מצביעים. לעניין ורונה - אם אגלה שאני בודד בהתנגדותי לקיום הערך (אף שלא אני הצבתי את תבנית החשיבות), ודאי לא אפתח הצבעת מחיקה. חיפה-חיפה-עיר-עם-עתיד - שיחה 14:33, 16 בדצמבר 2010 (IST)
thread_title: חשיבות